open-index/open-wikipedia-markdown huggingface dataset:
Λασών Μέριτ

Ο **Λασών Μέριτ** (αγγλ. *LaShawn Merritt*, γενν. 27 Ιουνίου 1986) είναι Αμερικανός πρώην αθλητής του στίβου, δρομέας ταχύτητας που ειδικεύθηκε στον δρόμο των 400 μέτρων. Κατέκτησε τρία χρυσά μετάλλια σε Ολυμπιακούς Αγώνες (τα δύο σε σκυταλοδρομία 4×400 μέτρων), ενώ έγινε και οκτώ φορές παγκόσμιος πρωταθλητής. Το ατομικό ρεκόρ του στο αγώνισμα, 43,65 δευτερόλεπτα, τον καθιστά τον ένατο ταχύτερο τετρακοσάρη όλων των εποχών. Ακόμη, έχοντας πρώιμη εξέλιξη, είχε κερδίσει το χρυσό μετάλλιο στα 400 μ. στο Παγκόσμιο Πρωτάθλημα Στίβου Νέων το 2004 και είχε επιτύχει με την ομάδα των ΗΠΑ σε σκυταλοδρομίες δύο παγκόσμια ρεκόρ νέων (κάτω των 20 ετών). Στην κατηγορία των ανδρών, είναι από το 2008 κάτοχος με την ομάδα των ΗΠΑ του ολυμπιακού ρεκόρ στη σκυταλοδρομία 4×400 μ., με χρόνο 2 λεπτά και 55,39 δευτερόλεπτα, που παραμένει η δεύτερη καλύτερη επίδοση όλων των εποχών.

## Τα πρώτα χρόνια
Ο Μέριτ γεννήθηκε στην πόλη Πόρτσμουθ της Βιρτζίνια, όπου άρχισε να αθλείται όταν ήταν μαθητής στο Γυμνάσιο «Γούντροου Ουίλσον». Κατόπιν πέρασε ένα έτος ως κολεγιακός αθλητής στο Ανατολικό Πανεπιστήμιο της Καρολίνας, που βρίσκεται στο Γκρήνβιλ (Βόρεια Καρολίνα). Στο πρώτο όμως έτος υπέγραψε ένα συμβόλαιο χορηγίας με την εταιρεία Nike, γεγονός που κατέστησε αδύνατη τη συμμετοχή του σε διοργανώσεις του NCAA. Μετεγγράφηκε στο Πανεπιστήμιο Ολντ Ντομίνιον στο Νόρφοκ (Βιρτζίνια) και κατόπιν σπούδασε διοίκηση επιχειρήσεων στο Πολιτειακό Πανεπιστήμιο του Νόρφοκ.
## Παραπομπές


## Εξωτερικοί σύνδεσμοι
 
* Ο Λ. Μέριτ στον ιστότοπο του World Athletics

Κατηγορία:Αμερικανοί αθλητές δρόμων ταχύτητας
Κατηγορία:Αμερικανοί Ολυμπιονίκες
Κατηγορία:Χρυσοί Ολυμπιονίκες του στίβου
Κατηγορία:Χάλκινοι Ολυμπιονίκες του στίβου
Κατηγορία:Παγκόσμιοι πρωταθλητές στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Κάτοχοι μεταλλίων του Παγκοσμίου Πρωταθλήματος Κλειστού Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2008
Κατηγορία:Αθλητές του στίβου στους Θερινούς Ολυμπιακούς Αγώνες 2016
Λουγκελίν Σάντος

Ο **Λουγκελίν Μιγκέλ Σάντος Ακίνο** (ισπ. *Luguelín Miguel Santos Aquino*, γενν. 12 Νοεμβρίου 1992) είναι αθλητής του στίβου από τη Δομινικανή Δημοκρατία, συγκεκριμένα δρομέας ταχύτητας που ειδικεύεται στον δρόμο των 400 μέτρων, αγώνισμα στο οπποίο έγινε ο αργυρός Ολυμπιονίκης στο Λονδίνο το 2012, σε ηλικία μόλις 19 ετών. Επίσης κατέκτησε το χάλκινο μετάλλιο στο Παγκόσμιο Πρωτάθλημα Στίβου 2013. Το ατομικό του ρεκόρ στα 400 μ. είναι 44,11 δευτερόλεπτα από το 2015 και αποτελεί από τότε εθνικό ρεκόρ για τη χώρα του, όπως και το ατομικό ρεκόρ του στον κλειστό στίβο (45,80 δευτ. από το 2017).

Ο Λουγκελίν Σάντος γεννήθηκε στον επαρχιακό δήμο Μπαγιαγουάνα της Επαρχίας Μόντε Πλάτα, σε φτωχική οικογένεια. Μια εξαδέλφη του, η Σέλια Ακίνο, συμβούλεψε τον ίδιο και τον νεότερο αδελφό του, τον Χουάντερ, να ασχοληθούν με τον κλασικό αθλητισμό, όπως έκανε εκείνη. Ο Λουγκελίν άρχισε να τρέχει το 2002, και μάλιστα ξυπόλυτος και συχνά νηστικός. Δεν υπήρχε στίβος κοντά στο σπίτι του, και έτσι αθλείτο στο τοπικό γήπεδο του μπέιζμπολ. Αρχικώς ασχολήθηκε με τους δρόμους μεγάλων αποστάσεων, κατόπιν με τις μεσαίες αποστάσεις και τελικώς στα 400 μέτρα, στην ηλικία των 14 ετών.

Τότε έτρεξε τα 400&nbsp;μ. σε 53 δευτερόλεπτα και απεφάσισε να ασχοληθεί με το αγώνισμα συστηματικά αφότου συμμετέσχε στο εθνικό σχολικό πρωτάθλημα. Οι επιδόσεις του προσέλκυσαν την προσοχή του Χοσέ Λούντβιχ Ρούμπιο, προπονητή και πρώην πρόεδρο της δομινικανής εθνικής ομοσπονδίας στίβου, που ανέλαβε τη συστηματική προπόνηση του αθλητή. Το επόμενο ήδη έτος ο Λουγκελίν Σάντος «κατέβασε» το ατομικό ρεκόρ του στα 47,58 δευτερόλεπτα.

Ο Σάντος ξεπρόβαλε στο διεθνές προσκήνιο όταν κέρδισε δύο χρυσά μετάλλια στους Ολυμπιακούς Αγώνες Νέων του 2010 (επίδοση 47,11 δευτερόλεπτα) και πραγματοποίησε την πρώτη μεγάλη εμφάνισή του στην ανοικτή ηλικιακή κατηγορία στους Παναμερικανικούς Αγώνες του 2011, στη Γουαδαλαχάρα (Μεξικό), όπου πήρε δύο αργυρά μετάλλια (στα 400 μ. και στη σκυταλοδρομία 4×400 μέτρων), αμφότερα με εθνικά ρεκόρ για τη Δομινικανή Δημοκρατία: 44,71 δευτερόλεπτα και 3:00,44 αντιστοίχως.

## Παραπομπές


## Εξωτερικοί σύνδεσμοι
* Ο Λουγκελίν Σάντος στον ιστότοπο του World Athletics

Κατηγορία:Δρομείς ταχύτητας
Κατηγορία:Δομινικανοί Ολυμπιονίκες
Κατηγορία:Αργυροί Ολυμπιονίκες του στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Σαχ Τζαχάν Γ΄

Ο **Σαχ Τζάχαν Γ΄** (1711-1772), γνωστός και ως Mιρζά Μουχί-ουλ-Μιλάτ, ήταν ο 16ος αυτοκράτορας των Μουγκάλ, αν και για λίγο.  Ήταν ο γιος του Μουχί ουσ-Σουνάτ, τού μεγαλύτερου γιου τού Μουχαμάντ Καμ Μπαχς, ο οποίος ήταν ο μικρότερος γιος τού Αουρανγκζέμπ. Το 1759 τοποθετήθηκε στο θρόνο των Μουγκάλ λόγω των περιπλοκών στο Δελχί, με τη βοήθεια του Ιμάντ-ουλ-Μουλκ. Αργότερα εκτοπίστηκε από τους ισχυρούς στην κυβέρνηση των Μουγκάλ, ενεργώντας στο όνομα του εξορισμένου αυτοκράτορα των Μουγκάλ, Σαχ Αλάμ Β΄.

## Αναφορές

Κατηγορία:Αυτοκράτορες των Μουγκάλ
Αχμάντ Σαχ Μπαχαντούρ

Ο **Αχμάντ Σαχ Μπαχαντούρ**, γνωστός επίσης ως *Μιρζά Αχμάντ Σαχ* ή *Μουτζαχίντ-ουν-Ντιν Αχμάντ Σαχ Γκαζί*  (23 Δεκεμβρίου 1725 - 1775), ήταν ο 4ος αυτοκράτορας των Μουγκάλ, γεννημένος από τον αυτοκράτορα Μουχαμάντ Σαχ. Διαδέχτηκε τον πατέρα του στον θρόνο το 1748, σε ηλικία 22 ετών. Όταν ο Αχμάτ Σαχ Μπαχαντούρ ήρθε στην εξουσία, η αυτοκρατορία των Μουγκάλ άρχισε να υποχωρεί. Επιπλέον, η διοικητική αδυναμία του οδήγησε τελικά στην άνοδο τού σφετεριστή Ιμάντ-ουλ-Μουλκ.

Ως πρίγκιπας, νίκησε τον Αχμέτ Σαχ Αμπνταλί στη μάχη του Μανουπούρ το 1748. Ο Αχμάντ Σαχ Μπαχαντρούρ κληρονόμησε ένα πολύ εξασθενημένο κράτος. Έμεινε ως αυτοκράτορας για έξι χρόνια, και άφησε όλες τις υποθέσεις τού κράτους σε ανταγωνιστικές φατρίες. Ανατράπηκε από τον βεζίρη Ιμάντ-ουλ-Μουλκ και αργότερα τυφλώθηκε μαζί με τη μητέρα του. Πέρασε τα υπόλοιπα χρόνια της ζωής του στη φυλακή, και απεβίωσε το 1775.

[μικρογραφία|Ο Σαφνταρτζούνγκ ήταν ένας [Ενημέρωσης|πληροφοριοδότης εναντίον της ευνοιοκρατίας της Κουντσία Μπεγκούμ. Εξέπεσε από την εύνοια, λόγω της αντίθεσής του στον ευνούχο Τζαβέντ Χαν.]]
μικρογραφία|Αχμάντ Σαχ (1748-54).
[αριστερά|μικρογραφία|Ο Μουγκάλ ανθυπαστιστής (subedar) του Ντεκάν [Μουζαφάρ Τζανγκ καλωσορίζει τον Ζοζέφ-Φρανσουά Ντυπλεΐξ.]]
μικρογραφία|Θάνατος του ναβάμπ του Αρκότ στο Καμάτικ, κατά τη διάρκεια μιας μάχης εναντίον των Γάλλων το 1749.
[μικρογραφία|294x294εσ|Ο Στράινγκερ Λόρενς και ο ναβάμπ Βαλατζάχ στο [Τσεννάι|Μαδράς. ]]
μικρογραφία|Νόμισμα του Αχμάντ Σαχ Μπαχαντούρ.
μικρογραφία|Ο Αλιβαρντί Χαν (ο αντιβασιλιάς τού Μπανγάλ της αυτοκρατορίας των Μουγκάλ) συλλαμβάνει δύο αιχμαλώτους.
[αριστερά|μικρογραφία|Η πολιορκία του Αρκότ ήταν μια μεγάλη μάχη, που διενεργήθηκε μεταξύ του [Ρόμπερτ Κλάιβ, 1ος Βαρώνος Κλάιβ|Ρόμπερτ Κλάιβ και των συνδυασμένων δυνάμεων του ναβάμπ τού Καρνατίκ της αυτοκρατορίας των Μουγκάλ, του Τσαντά Σαχίμπ, με τη βοήθεια ενός μικρού αριθμού στρατευμάτων από την Γαλλική Εταιρεία Ανατολικών Ινδιών.]]
μικρογραφία|Ο Σαλαμπάτ Τζουνγκ και οι Γάλλοι σύμμαχοί του είχαν προκαλέσει ήττα στη Συνομοσπονδία των Μαράθα, και είχαν επιβάλει τη Συνθήκη Ειρήνης του Αχμαντναγκάρ.

## Παραπομπές


Κατηγορία:Αυτοκράτορες των Μουγκάλ
Ιαπωνική Ομοσπονδία Καράτε

Η **Ιαπωνική Ομοσπονδία Καράτε** (日本 空手 協会; Nihon Karate Kyokai; JKA; μερικές φορές αναφέρεται απλά ως Kyokai 協会 στην Ιαπωνία) είναι μία από τις παλαιότερες παγκόσμιες οργανώσεις Shotokan καράτε στον κόσμο.

## Απαρχές
Ο Gichin Funakoshi έπαιξε σημαντικό ρόλο στην εισαγωγή του καράτε από την Οκινάουα στην Ιαπωνία, το οποίο προσαρμόστηκε για να μειώσει τους τραυματισμούς και συγχωνεύτηκε πιο αθλητικές προσεγγίσεις. Στις 27 Μαΐου 1949, μερικοί από τους ανώτερους μαθητές του, συμπεριλαμβανομένων των Isao Obata, Masatoshi Nakayama και Hideteka Nishiyama, σχημάτισαν μια οργάνωση καρατέ αφιερωμένη στην έρευνα, την προώθηση, τη διαχείριση εκδηλώσεων και την εκπαίδευση: την Ιαπωνική Ομοσπονδία Καράτε. Ο Φουνακόσι, τότε περίπου 80 ετών, είχε θέση επίτημου επικεφαλής εκπαιδευτής, με τον Νακαγιαμά ως επικεφαλής εκπαιδευτή.

## Παραπομπές


## Εξωτερικοί σύνδεσμοι
* 

Κατηγορία:Οργανισμοί με έδρα το Τόκιο
Ωμπερβίλ-λα-Μανυέλ

Το **Ωμπερβίλ-λα-Μανυέλ** () είναι γαλλική κοινότητα στο νομό της Σεν-Μαριτίμ, στη διοικητική περιοχή της Νορμανδίας.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Σεν-Μαριτίμ
Σαχ Τζαχάν Β΄

Ο **Σαχ Τζαχάν Β΄** (Ιούνιος 1696 - 17 Σεπτεμβρίου 1719), που γεννήθηκε ως *Mιρζά Ραφί-ουντ-Νταουλά*, ήταν για λίγο ο 12ος αυτοκράτορας των Μουγκάλ το 1719.  

Μετά την επιλογή του από τους αδελφούς Σαγίντ, διαδέχτηκε τον αυτοκράτορα Ραφί ουντ-Νταρατζάτ στις 6 Ιουνίου 1719. Ο Σαχ Τζαχάν Β΄ χρησίμευσε επίσης ως φαινομενικός αρχηγός των αδελφών Σαγίντ και ενήργησε ως αυτοκράτορας μέχρι το τέλος του, από φυματίωση, στις 17 Σεπτεμβρίου 1719.

## Προσωπική ζωή
Ο Σαχ Τζαχάν Β΄ γεννήθηκε ως Ραφί ουντ-Νταουλάχ. Ήταν ο δεύτερος γιος τού Ραφί-ουσ-Σαν και εγγονός τού Μπαχαντούρ χαν Η ακριβής ημερομηνία γέννησης του Σαχ Τζαχάν Β΄ δεν είναι γνωστή, αλλά πιστεύεται ότι ήταν δεκαοκτώ μήνες μεγαλύτερος από τον αδελφό του Ραφί ουντ-Νταουλά. Αν παντρεύτηκε ή όχι, αν είχε παιδιά ή όχι, είναι επίσης άγνωστο.

## Η βασιλεία του
αριστερά|μικρογραφία|Νόμισμα τού Σαχ Τζαχάν Β΄.
Ο Σαχ Τζάχαν Β ́ ανήλθε στον θρόνο στις 6 Ιουνίου 1719, μετά το τέλος τού μικρότερου αδελφού του Ραφί ουντ-Νταρατζάτ λόγω φυματίωσης. Η στέψη του έγινε στην αίθουσα συσκέψεων (Ντιβάν-ι-Χας) του Κόκκινου Φρουρίου. Πήρε τον τίτλο Σαχ Τζάχαν Β΄.

Όπως και ο μικρότερος αδελφός του, έτσι και ο Σαχ Τζάχαν Β ́ επιλέχθηκε από τους αδελφούς Σαγίντ και δεν ασκούσε καμία εξουσία.  Το όνομά του διαβάστηκε στην προσευχή (hhutbah) για πρώτη φορά στις 13 Ιουνίου. Η πρώτη του εμφάνιση στην αίθουσα ακροάσεων (Ντιβάν-ι-Αμ) τού Κόκκινου Φρουρίου έγινε στις 11 Ιουνίου. Χωρίς την παρουσία ενός από τους αδελφούς του Σαγίντ, δεν του επιτρεπόταν να συναντήσει κανέναν ευγενή ή να παρακολουθήσει την προσευχή της Παρασκευής (jummah) . 

## Το τέλος
Ο Σαχ Τζαχάν Β΄ υπέφερε από φυματίωση, όπως και ο μικρότερος αδελφός του. Ήταν σωματικά και διανοητικά ανίκανος να εκτελέσει τα καθήκοντα ενός ηγεμόνα. Απεβίωσε στις 17 Σεπτεμβρίου 1719 στο Μπιντυαπούρ. Τάφηκε δίπλα στον Ραφί ουντ-Νταρατζάτ στον τάφο-ιερό (dargah) του Κουτμπουτνίν Μπαχτιάρ Κακί στο Mεραουλί τού Δελχί.

Ο Μουχαμάντ Χαντί Καμβάρ Χαν ισχυρίστηκε ότι ο Σαχ Τζαχάν Β΄ δηλητηριάστηκε από τους αδελφούς Σαγίντ, αλλά ο ιστορικός Γουίλιαμ Άιρβιν αμφισβήτησε αυτό, λέγοντας ότι η διάρροια του Σαχ οφειλόταν στην απόσυρση οπίου, ότι ο Καμβάρ Χαν είχε πολύ αναστατωθεί, καθώς οι προοπτικές του καταστράφηκαν από το τέλος τού Σαχ Τζαχάν Β΄, και ότι οι Σαγίντ δεν είχαν τίποτε να κερδίσουν από το τέλος του.

## Αναφορές


## Βιβλιογραφία
* 
* 
* 

## Εξωτερικοί σύνδεσμοι
* Γενεαλογία της δυναστείας των Μογγολών

Κατηγορία:Αυτοκράτορες των Μουγκάλ
Σαχ Τζαχάν Δ΄

Ο **Μιρζά Μαχμούντ Σαχ Μπαχαντούρ**, γνωστός και με το βασιλικό του όνομα **Σαχ Τζαχάν Δ΄**, ήταν ο 18ος αυτοκράτορας των Μουγκάλ για μια σύντομη περίοδο το 1788, μετά την ανατροπή του Σαχ Αλάμ Β΄ από τον Γκουλάμ Καντίρ. Ο Μαχμούντ Σαχ Μπαχαντούρ ήταν γιος ενός πρώην αυτοκράτορα των Μουγκάλ, Αχμάντ Σαχ Μπαχαντούρ. Ο ίδιος έγινε αυτοκράτορας για μια σύντομη περίοδο το 1788 ως ανδρίκελλο τού Γκουλάμ Καντίρ, αφού ο Σαχ Αλάμ Β΄ είχε αποβληθεί και τυφλωθεί. Υποτίθεται ότι εκτελέστηκε το 1790 με εντολή του Σαχ Αλάμ Β΄, τάχα για τον σφετερισμό της εξουσίας του το 1788.   &#x5B;**&#x5D;

## Νεανική ζωή
Γεννήθηκε ως πρίγκιπας Μπιντάρ Μπαχτ, και ήταν το μεγαλύτερο επιζόν τέκνο του αυτοκράτορα Αχμάντ Σαχ. Λίγο αργότερα, τού δόθηκε ο τίτλος *Μαχμούντ Σαχ Μπαχαντούρ* και ήταν επίσης γνωστός ως Μπάνκα, ένας όρος που χρησιμοποιείτο τότε στην Ινδία των Μουγκάλ για να αναφέρεται σε διακεκριμένους πολεμιστές ή αγωνιστές. Του δόθηκε η διακυβέρνηση τού Παντζάμπ το 1753, μετά το τέλος τού πρώην κυβερνήτη Μιρ Μανού, αν και παρέμεινε στην Αυλή. Μετά την κατάθεση τού πατέρα του, φυλακίστηκε στη φυλακή τού ανακτόρου του Σαλιμγκάρ τον Ιούνιο του 1754.

## Η βασιλεία και τα επακόλουθα
Το 1788 ο αρχηγός των Ροχιλά, ο Γκουλάμ Καντίρ, ανέλαβε την εξουσία στο Δελχί, και άρχισε να υποβάλλει τον βασιλεύοντα αυτοκράτορα των Μουγκόλ Σαχ Αλάμ Β΄ σε λεκτική, ψυχολογική και σωματική κακοποίηση. Για να βρει ένα νόμιμο μέσο για να κάνει τέτοιες πράξεις, και λόγω των μηχανορραφιών της πρώην αυτοκράτειρας Μπαντσάχ Μπεγκούμ ο αυτοκράτορας ανατράπηκε και ο πρίγκιπας Μαχμούντ Σαχ ενθρονίστηκε ως *Νασίρ-ουντ-Ντιν Μουχαμάντ Τζαχάν Σαχ* στις 31 Ιουλίου 1788. Η βασιλεία του ήταν μόνο ως προς τον τίτλο. Την ημέρα της ανάρρησής του, ολόκληρο το ανάκτορο στο Κόκκινο Οχυρό λεηλατήθηκε από τους άνδρες του Γκουλάμ Καντίρ. Κατόπιν, επιτέθηκαν με σκληρότητα και βασανιστήρια σε ολόκληρη την οικογένεια των Τιμουριδών, χωρίς να χαριστούν ούτε τη Μπαντσάχ Μπεγκούμ, ούτε τον νέον αυτοκράτορα. Τους μεταφορείς που κουβαλούσαν νερό για τον εκτοπισμένο ηγεμόνα, τους σταμάτησε και επέκρινε ο Ροχιλά. Τελικά, η άφιξη των στρατευμάτων τού Mαχαντζί Σιντέ ανάγκασε τον Γκουλάμ Καντίρ να φύγει, ο οποίος πήρε τον αυτοκράτορα μαζί του. Στη συνέχεια ανατράπηκε από τον Σιντέ μετά την κατάκτηση τού Δελχί, στις 16 Οκτωβρίου 1788, υπέρ του Σαχ Αλάμ Β΄. Ο Γκουλάμ Καντίρ τον πήγε στο Mιράτ, όπου απελπισμένος από τις αποτυχίες του, απειλούσε να εκτελέσει τον δυστυχισμένο πρίγκιπα και άλλους αιχμαλώτους από την αυτοκρατορική οικογένεια, που είχε πάρει μαζί του, αλλά τον εμπόδισε να το κάνει ο ίδιος ο σωματοφύλακάς του, Mανυάρ Σινγκ. Από εκεί ο Ροχιλά διέφυγε, αφήνοντας πίσω τούς αιχμαλώτους πρίγκιπες. Όταν το Μιράτ καταλήφθηκε από τις δυνάμεις του Σιντέ στις 18 Δεκεμβρίου, ο Μαχμούντ Σαχ φυλακίστηκε για μια ακόμη φορά στο φρούριο Σαλιμγκάρ. Απεβίωσε το 1790, από ότι φαίνεται με τις εντολές τού Σαχ Αλάμ Β΄ για το ρόλο του στις ταραχές τού 1788 και για προδοσία ενάντια στον Οίκο τού Μπαμπούρ. Άφησε πίσω του δύο κόρες.

## Αναφορές

## Βιβλιογραφία
* 

Κατηγορία:Αυτοκράτορες των Μουγκάλ
Το Λαμ

Ο **Το Λαμ** (*Tô Lâm*, γεννημένος στις 10 Ιουλίου 1957) είναι Βιετναμέζος πολιτικός και αστυνομικός, ο οποίος είναι Γενικός Γραμματέας του Κομουνιστικού Κόμματος του Βιετνάμ  από τον Αύγουστο του 2024. Υπηρέτησε ως 13ος πρόεδρος του Βιετνάμ από τον Μάιο του 2024 έως τον Οκτώβριο του 2024. Διετέλεσε υπουργός Δημόσιας Ασφάλειας από τον Απρίλιο του 2016 μέχρι την εκλογή του στην προεδρία τον Μάιο του 2024. Μέλος του Πολιτικού Γραφείου του Κομμουνιστικού Κόμματος του Βιετνάμ, είναι επίσης ένας από τους αναπληρωτές επικεφαλής της Κεντρικής Συντονιστικής Επιτροπής για την Καταπολέμηση της Διαφθοράς και θεωρείται ευρέως ότι αποτελεί ισχυρή προσωπικότητα στην εκστρατεία του Γενικού Γραμματέα Νγκουγιέν Φου Τρονγκ κατά της διαφθοράς.

Γεννημένος στην επαρχία Χουνγκ Γιεν (Hưng Yên), ο Το Λαμ έγινε μέλος του Κομμουνιστικού Κόμματος του Βιετνάμ στις 22 Αυγούστου 1981. Ολόκληρη η καριέρα του ήταν στις αστυνομικές δυνάμεις. Κατέχει τον βαθμό του στρατηγού τεσσάρων αστέρων στις Λαϊκές Δυνάμεις Δημόσιας Ασφάλειας του Βιετνάμ. Υπηρέτησε προηγουμένως ως επικεφαλής της Συντονιστικής Επιτροπής των Κεντρικών Ορεινών Περιοχών, αναπληρωτής υπουργός Δημόσιας Ασφάλειας και γενικός διευθυντής του Πρώτου Γενικού Τμήματος Ασφάλειας της MPS. Είναι μέλος της Κεντρικής Επιτροπής του Κομμουνιστικού Κόμματος του Βιετνάμ από το 2011 και μέλος του Πολιτικού Γραφείου από το 2016. Είναι κάτοχος διδακτορικού διπλώματος στη νομική επιστήμη και ανώτερου διπλώματος στην πολιτική θεωρία. Διορίστηκε στον τίτλο του καθηγητή της επιστήμης της ασφάλειας το 2015.

Στις 18 Μαΐου 2024 προτάθηκε από την Κεντρική Επιτροπή για να γίνει ο 13ος πρόεδρος του Βιετνάμ, διαδεχόμενος τον Βο Βαν Θουόνγκ, ο οποίος παραιτήθηκε τον Μάρτιο του 2024 λόγω της εκστρατείας κατά της διαφθοράς.  Με απόφαση της Εθνοσυνέλευσης, ο Το Λαμ απαλλάχθηκε των καθηκόντων του ως υπουργού Δημόσιας Ασφαλείας προτού διεξαχθούν οι προεδρικές εκλογές.
Στις 18 Ιουλίου 2024 ο Λαμ διορίστηκε επιστάτης Γενικός Γραμματέας του Κομμουνιστικού Κόμματος του Βιετνάμ αφού ο Νγκουγιέν Φου Τρονγκ αρρώστησε. Μετά το θάνατο του τελευταίου την επόμενη μέρα, ο Tô Lâm εξελέγη επίσημα γενικός γραμματέας του κόμματος στις 3 Αυγούστου.\

Στις 23 Ιανουαρίου 2026 ο Λαμ επανεξελέγη ομόφωνα ως Γενικός Γραμματέας από το 14ο Εθνικό Συνέδριο του Κόμματος.

## Παραπομπές


Κατηγορία:Πρόεδροι του Βιετνάμ
Κατηγορία:Ηγέτες εν ενεργεία
Νταβάρ Μπαχς

Ο **Νταβάρ Μπαχς,** : داور بخش (απεβ. στις 23 Ιανουαρίου 1628), που σημαίνει "δοσμένος από τον Θεό", ήταν ο κυβερνήτης της αυτοκρατορία των Μουγκάλ για σύντομο χρονικό διάστημα, μεταξύ των ετών 1627-1628, αμέσως μετά το τέλος τού παππού του Τζαχανγκίρ (βασ. 1605-1627).

Ο Νταβάρ ήταν το παιδί τού μεγαλύτερου γιου τού Τζαχανγίρ, του πρίγκιπα Χουσράου, ο οποίος σκοτώθηκε με εντολή τού πρίγκιπα Χουράμ (Σαχ Τζαχάν) το 1622.

Ο Νταβάρ, ο οποίος είχε το επίθετο "Μπουλακί" (που σημαίνει "κρίκος της μύτης"),  ονομάστηκε αρχικά έπαρχος (dewan) τού Ντεκάν (Dakhin), και αργότερα κυβερνήτης του Γκουτζαράτ το 1622 από τον παππού του, Τζαχανγκίρ. Ωστόσο, έχοντας μόλις δεκαπέντε χρόνια σε αυτό το σημείο, ο πρίγκιπας τέθηκε υπό την κηδεμονία τού εκ μητρός παππού του, Mιρζά Αζίζ Κοκά.

Μετά το τέλος τού παππού του, έγινε ένα πιόνι στο πολιτικό παιχνίδι, για να ανέλθει στον θρόνο των Μουγκάλ. Ο Ασάφ Χαν τον κήρυξε αυτοκράτορα Μουγκάλ ως μια συμφωνία, για να αντισταθμίσει τους ισχυρισμούς της Νουρ Τζαχάν, η οποία ήθελε να επιτύχει ο Σαργιάρ.

## Η άνοδος και το τέλος του Νταβάρ
Μετά το τέλος τού Τζαχανγκίρ, προκειμένου να εξασφαλιστεί η ανάρρηση τού Σαχ Τζαχάν, ο Ασάφ Χαν, αδελφός του Νουρ Τζαχάν έβγαλε τον Νταβάρ Μπαχς από τη φυλακή, τον κήρυξε βασιλιά και τον έστειλε στη Λαχόρη.

Ωστόσο, ο Νουρ Τζαχάν ευνοούσε τον μικρότερο γιο του Τζαχανγκίρ, τον Σαργιάρ, να ανέλθει στον θρόνο, και αφού ήταν στη Λαχόρη εκείνη την εποχή, ανέβηκε στον θρόνο, έλαβε τον κρατικό θησαυρό, και σε μια προσπάθεια να εξασφαλίσει τον θρόνο του, διένειμε περισσότερα από 70 εκατομμύρια ρουπίες μεταξύ των παλαιών και των νέων ευγενών. Εν τω μεταξύ, ο Μιρζά Μπαϊσινγκάρ, γιος του αποβιώσαντος πρίγκιπα Ντανιγιάλ, μετά το τέλος τού αυτοκράτορα, έφυγε για τη Λαχόρη και ακολούθησεε τον Σαργιάρ.

Οι δύο δυνάμεις συναντήθηκαν κοντά στη Λαχόρη. Ο Σαργιάρ έχασε τη μάχη και έτρεξε στο φρούριο, όπου το επόμενο πρωί τον παρουσίασαν μπροστά στον Νταβάρ Μπακς, ο οποίος τον έβαλε σε κράτηση.

Στις 2 Ιουνίου 1037 ΕΕ (30 Δεκεμβρίου 1627 ο Σαχ Τζαχάν κηρύχθηκε αυτοκράτορας στη Λαχόρη, και στις 26 Ιουνίου 1037, με εντολή του, ο Νταβάρ, ο αδελφός του Γκαρσάσπ, ο Σαργιάρ, και οι Ταμουράς και Χοσάνγκ, οι γιοι τού αποθανόντα πρίγκιπα Ντανιγιάλ, εκτελέστηκαν.

Ωστόσο υπάρχουν κάποιες απόψεις, ότι ο Νταβάρ κατάφερε να αποφύγει αυτή τη μοίρα, και να δραπετεύσει στην Περσία. Ήδη το 1633, πρέσβεις από το δουκάτο του Χόλσταϊν ισχυρίστηκαν, ότι τον είχαν συναντήσει εκεί, μάλιστα ο Γάλλος υαλοποιός Ταβερνιέ δήλωσε, ότι είχε συνομιλήσει και δειπνήσει με τον πρίγκιπα.

## Αναφορές


Κατηγορία:Αυτοκράτορες των Μουγκάλ
Τάγμα του Σταυρού του Γκρούνβαλντ

Το **Τάγμα του Σταυρού του Γκρούνβαλντ** (πολωνικά: *Order Krzyża Grunwaldu*) ήταν στρατιωτικό παράσημο που δημιουργήθηκε στην Πολωνία το Νοέμβριο του 1943 από την Ανώτατη Διοίκηση της Λαϊκής Φρουράς (*Gwardia Ludowa*), ένα πολωνικό κίνημα αντίστασης του Β΄ Παγκοσμίου Πολέμου που οργανώθηκε από το Πολωνικό Εργατικό Κόμμα. Στις 20 Φεβρουαρίου 1944 επιβεβαιώθηκε από το Εθνικό Κρατικό Συμβούλιο και στις 22 Δεκεμβρίου από την Πολωνική Επιτροπή Εθνικής Απελευθέρωσης και περαιτέρω στις 17 Φεβρουαρίου 1960, από την κυβέρνηση της Λαϊκής Δημοκρατίας της Πολωνίας.

Το Τάγμα του Σταυρού του Γκρούνβαλντ απονεμήθηκε σε Πολωνούς ή συμμαχικούς στρατιωτικούς για την ηθική ή τα προσόντα τους σε μάχη εναντίον της Ναζιστικής Γερμανίας. Μετά το τέλος του Β΄ Παγκοσμίου Πολέμου συνεχίστηκε να απονέμεται για την αξία στη διοίκηση ή την εξαιρετική συμβολή στην ανάπτυξη των Πολωνικών Ενόπλων Δυνάμεων. Καταργήθηκε από τον Πρόεδρο της Πολωνίας *μέσω* του Κοινοβουλίου το 1992.

## Δείτε επίσης
* Μάχη του Γκρούνβαλτ
* Ξίφη του Γκρούνβαλντ

## Παραπομπές


## Πηγές

* 
* 
* 

Σταυρος του Γκρουνβαλντ Ταγμα
Λορέντσο Πιρόλα

Ο **Λορέντσο Πιρόλα** (ιταλικά: *Lorenzo Pirola*, 20 Φεβρουαρίου 2002) είναι Ιταλός επαγγελματίας ποδοσφαιριστής, ο οποίος αγωνίζεται ως κεντρικός αμυντικός για τον Ολυμπιακό.

## Σταδιοδρομία σε συλλόγους

### Ίντερ Μιλάνου
Ο Πιρόλα εντάχθηκε στην ακαδημία νέων της Ίντερ Μιλάνου το 2015. Έκανε το ντεμπούτο του με την πρώτη ομάδα σε μια νίκη με 4–0 εναντίον της ΣΠΑΛ για τη Σέριε Α στις 16 Ιουλίου 2020.

#### Μόντσα (δανεισμός)
Στις 5 Οκτωβρίου 2020, ο Πιρόλα εντάχθηκε με μονοετή δανεισμό στην ΑΚ Μόντσα της Σέριε Β. Έκανε το ντεμπούτο του στις 27 Οκτωβρίου 2020, σε ένα παιχνίδι του τρίτου γύρου του Κυπέλλου Ιταλίας εναντίον της Πορντενόνε Κάλτσιο, στον οποίο η Μόντσα κέρδισε στη διαδικασία των πέναλτι, με τον Πιρόλα να αγωνίζεται για 120 λεπτά. Ο Πιρόλα έπαιξε τον πρώτο του αγώνα στη Σέριε Β στις 22 Δεκεμβρίου, σε μία εντός έδρας νίκη με 2–0 εναντίον της Άσκολι.

Στις 14 Ιουλίου 2021, ο Πιρόλα επέκτεινε το δανεισμό του στη Μόντσα για ακόμη ένα έτος, με επιλογή αγοράς από τη Μόντσα και μια αντιπροσφοράς από την Ίντερ.

### Σαλερνιτάνα
Ο Πιρόλα εντάχθηκε στην ΟΣ Σαλερνιτάνα 1919 της Σέριε Α με μονοετής δανεισμίς, με την επιλογή αγοράς στο τέλος της σεζόν. Στο τέλος της σεζόν, η Σαλερνιτάναενεργοποίησε την επιλογή αγοράς, καθιστώντας τη μεταφορά μόνιμη.

### Ολυμπιακός
Στις 20 Ιουλίου 2024, ο Πιρόλα υπέγραψε τριετές συμβόλαιο με τον Ολυμπιακό.

## Εθνική ομάδα
Η Πιρόλα υπήρξε διεθνής με τις εθνικές Ιταλίας νέων. Αγωνίστηκε με την Εθνική Ιταλίας Κ17 στο Ευρωπαϊκό Πρωτάθλημα Κ17 του 2019, όπου η ομάδα τερμάτισε στη δεύτερη θέση.

Στις 13 Οκτωβρίου 2020, έκανε το ντεμπούτο του με την Εθνική Ιταλίας Κ-21, παίζοντας ως βασικός σε ένα παιχνίδι προκριματικών εναντίον της Δημοκρατία της Ιρλανδίας στην Πίζα, όπου η ομάδα νίκησε με 2–0.

## Διακρίσεις
**Ίντερ Μιλάνου**

* ΟΥΕΦΑ Γιουρόπα Λιγκ: Φιναλίστ 2019–20

**Ιταλία Κ17**

* Ευρωπαϊκό Πρωτάθλημα Κ17: Φιναλίστ 2019
**Ολυμπιακός**

* Πρωτάθλημα Ελλάδας: 2024–25
* Κύπελλο Ελλάδας: 2024–25

**Ατομικές**

* Ομάδα της Διοργάνωσης στο Ευρωπαϊκό Πρωτάθλημα Κ17: 2019

## Παραπομπές


Κατηγορία:Ιταλοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ιταλίας Κ15
Κατηγορία:Ποδοσφαιριστές Εθνικής Ιταλίας Κ16
Κατηγορία:Ποδοσφαιριστές Εθνικής Ιταλίας Κ17
Κατηγορία:Ποδοσφαιριστές Εθνικής Ιταλίας Κ18
Κατηγορία:Ποδοσφαιριστές Εθνικής Ιταλίας Κ21
Κατηγορία:Ποδοσφαιριστές Ίντερ
Κατηγορία:Ποδοσφαιριστές Σέριε Α
Κατηγορία:Ποδοσφαιριστές ΑΚ Μόντσα
Κατηγορία:Ποδοσφαιριστές Σέριε Β
Κατηγορία:Ποδοσφαιριστές ΟΣ Σαλερνιτάνα 1919
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ιταλοί ποδοσφαιριστές στο εξωτερικό
Κομητεία Λόγκαν (Άρκανσο)

Η **Κομητεία Λόγκαν** (), (πρώην **Κομητεία Σάρμπερ**) είναι κομητεία στην πολιτεία του Άρκανσο των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 21.131 άτομα.  Οι δύο έδρες της κομητείας είναι το Μπόνεβιλλ και το Παρίσι. 

## Ιστορία
Η Γενική Συνέλευση του Άρκανσο όρισε την 64η κομητεία της πολιτείας στις 22 Μαρτίου 1871, ενσωματώνοντας τμήματα των κομητειών Σκοτ, Γελ και Ποπ (αργότερα προστέθηκε μέρος της κομητείας Φράνκλιν). Την ονόμασαν αρχικά Κομητεία Σάρμπερ από τον Τζον Νιούτον Σάρμπερ (1837–1905), δικηγόρο και Ρεπουμπλικανό γερουσιαστή από την κομητεία Γελ. Ο Σάρμπερ είχε εισαγάγει το ψήφισμα για την οργάνωση της κομητείας. Γεννημένος και μεγαλωμένος στο Πίτσμπουργκ της Πενσυλβάνια, είχε μετακομίσει με τον χήρο πατέρα και την οικογένειά του στο Κάνσας το 1855. Ο Σάρμπερ απέκτησε επιρροή στο νομοθετικό σώμα του Αρκάνσο, εισάγοντας νομοσχέδια για τη δημιουργία ενός δημόσιου σχολικού συστήματος για πρώτη φορά, και αυτό που αναπτύχθηκε ως Πανεπιστήμιο του Αρκάνσο. Το 1873, ο Σάρμπερ διορίστηκε μάρσαλ των ΗΠΑ του Δυτικού Περιφερειακού Δικαστηρίου των ΗΠΑ στο Φορτ Σμιθ. 

Αφού οι λευκοί Δημοκρατικοί ανέκτησαν τον έλεγχο του νομοθετικού σώματος της πολιτείας το 1875, μετονόμασαν την κομητεία Σάρμπερ από τον Τζέιμς Λόγκαν (1792-1859), έναν πρώιμο άποικο γεννημένο στο Κεντάκι στην περιοχή που είχε υπηρετήσει στο εδαφικό νομοθετικό σώμα, από την κομητεία Κρόφορντ, και το πρώτο νομοθετικό σώμα από την κομητεία Σκοτ (μέρος της τελευταίας απορροφήθηκε στην κομητεία Λόγκαν). 

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,900 τ.χλμ , εκ των οποίων 1,830 τ.χλμ  είναι στεριά και 70 τ.χλμ  (3,2%) καλύπτονται από ύδατα (λίμνες, ποτάμια).  
## Παραπομπές


Κατηγορία:Κομητείες του Άρκανσο
Codex Abrogans

**Codex Abrogans** ή **Abrogans,** επίσης **Γερμανικό Abrogans** είναι ένα γλωσσάριο που θεωρείται το παλαιότερο σωζόμενο γραπτό κείμενο στη γερμανική γλώσσα. Πρόκειται για έναν θησαυρό λέξεων μεταφρασμένων από τα λατινικά στα παλαιά ανώτερα γερμανικά σε χειρόγραφη μορφή. Χρονολογείται από τον 8ο αιώνα, πιθανώς σε μια περίοδο μεταξύ 765 – 775.

Πιθανότατα γράφτηκε σε πολλά αντίγραφα, ένα αντίγραφο που έχει φτάσει μέχρι τις μέρες μας φυλάσσεται στη βιβλιοθήκη του αβαείου του Σανκτ Γκάλεν στην Ελβετία.

Το όνομα του κώδικα προέρχεται από την καταχώριση με την οποία αρχίζει το χειρόγραφο: abrogans = dheomodi (σεμνός, ταπεινός).

Το χειρόγραφο αποτελείται από 3.670 λατινικές λέξεις μεταφρασμένες στα παλαιά γερμανικά με περισσότερες από 14.600 επεξηγήσεις και είναι επομένως μια πολύτιμη πηγή για τη μελέτη της παλαιάς ανώτερης γερμανικής γλώσσας. 

Ως συγγραφείς αναφέρονται ο επίσκοπος Αρμπέο του Φράιζινγκ († 783 ή 784), με καταγωγή από το Μεράνο στο Νότιο Τιρόλο ή ο Βενεδικτίνος μοναχός Κέρο.

## Γενικές πληροφορίες
[μικρογραφία|250x250εσ|Η βιβλιοθήκη του αβαείου του [Σανκτ Γκάλεν]]
Ο γερμανικός κώδικας Abrogans είναι ένα λεξικό συνωνύμων από τα λατινικά στα παλαιά γερμανικά, το οποίο, ωστόσο, προέκυψε σαν μετάφραση ενός προγενέστερου καθαρά λατινικού λεξικού συνωνύμων, που ήταν αλφαβητικά διατεταγμένο. Αυτό το λατινο-λατινικό γλωσσάρι, το Λατινικό Abrogans, συντάχθηκε πιθανώς στην Ιταλία (πιθανώς στο σημαντικό μοναστήρι Vivarium που ίδρυσε το 544 ο Κασσιόδωρος στην Καλαβρία της Ιταλίας) από πολλά παλαιότερα γλωσσάρια της ύστερης αρχαιότητας και των πρώιμων μεσαιωνικών γλωσσών και επεξηγούσε σπάνιες ή απαρχαιωμένες εκφράσεις, ειδικά από τα λατινικά βιβλικά κείμενα, με πιο κοινές λατινικές λέξεις.

Πιθανώς στην παλαιά βαυαρική επισκοπή του Φράιζινγκ, στην οποία επίσκοπος ήταν ο Αρμπέο από το 764 έως το 783 και ίδρυσε βιβλιοθήκη και αντιγραφείο χειρογράφων (scriptorium), το λεξικό τελικά «μεταφράστηκε» στα γερμανικά στο δεύτερο μισό του 8ου αιώνα. Τόσο η λατινική αρχική λέξη όσο και η λατινική απόδοσή της καλύπτονται αντίστοιχα με μεταφράσεις στα παλαιά γερμανικά, για παράδειγμα: 

Αυτή ήταν μια προσέγγιση που συχνά οδήγησε σε λανθασμένες μεταφράσεις γύρω στα μέσα του 8ου αιώνα. Παρόλα αυτά, το γλωσσάριο προσφέρει τεράστιο υλικό για τη γλωσσολογία, που δεν έχει ακόμη αξιολογηθεί πλήρως. Υπάρχουν περίπου 700 λέξεις που δεν έχουν βρεθεί σε κανένα άλλο παλαιό γερμανικό κείμενο ( Άπαξ λεγόμενον ).

## Παραπομπές


Κατηγορία:Μεσαιωνικά κείμενα
Κατηγορία:Μεσαιωνική λογοτεχνία
Κατηγορία:Μεσαιωνική γερμανική λογοτεχνία
Υποψηφιότητες για τους Χειμερινούς Ολυμπιακούς Αγώνες Νέων 2028

Οι **[[Χειμερινοί Ολυμπιακοί Αγώνες Νέων 2028]]** που είναι επίσημα γνωστοί ως οι **5οι Χειμερινοί Ολυμπιακοί Αγώνες Νέων** θα είναι η πέμπτη έκδοση των Χειμερινών Ολυμπιακών Αγώνων Νέων, μιας πολυ-αθλητικής για τους νέους διοργάνωση, σε μια πόλη που θα οριστεί από την Διεθνή Ολυμπιακή Επιτροπή

## Υποψηφιότητες

Καμία πόλη δεν είχε καταθέσει επίσημη υποψηφιότητα για τους Αγώνες, ωστόσο αυτές οι πόλεις είχαν ενδιαφερθεί για τους Αγώνες. 

### Ευρώπη

### Βόρεια Αμερική

## Παραπομπές
Θερινοί Ολυμπιακοί Αγώνες Νέων 2030

Οι **Χειμερινοί Ολυμπιακοί Αγώνες Νέων 2030**, επίσημα γνωστοί και ως οι **5οι Θερινοί Ολυμπιακοί Αγώνες Νέων** (French: Les Vème Jeux olympiques de la jeunesse d'été) θα είναι η πέμπτη έκδοση των Θερινών Ολυμπιακών Αγώνων Νέων, ένα διεθνής φεστιβάλ αθλητισμού, εκπαίδευσης και πολιτισμού για τους εφήβους, σε μια πόλη που θα οριστεί από την Διεθνή Ολυμπιακή Επιτροπή.

## Επίσημες Υποψηφιότητες

## Πιθανές Υποψηφιότητες

### Αμερική

### Ασία

### Ευρώπη

## Παραπομπές
Μουζαφαρίδες (Γκουτζαράτ)

Η **Δυναστεία των Μουζαφαριδών**, που μερικές φορές αναφέρεται ως **Δυναστεία Αχμανταμπάντ**, ήταν σουλτάνοι τού Γκουτζαράτ στη δυτική Ινδία από το 1391 έως το 1583. Ο ιδρυτής της δυναστείας ήταν ο Ζαφάρ Χαν (μετέπειτα Μουζαφάρ Σαχ Α΄), ο οποίος ήταν κυβερνήτης τού Γκουτζαράτ υπό την κυριαρχία της δυναστείας Τουγκλάκ τού σουλτανάτου τού Δελχί. Όταν το σουλτανάτο εξασθένησε από την άλωση τού Δελχί από τον Τιμούρ το 1398, ο Ζαφάρ Χαν χρησιμοποίησε την ευκαιρία να καθιερωθεί ως σουλτάνος ενός ανεξάρτητου Γκουτζαράτ. Ο εγγονός του, ο Αχμέντ Σαχ Α΄, ίδρυσε την πρωτεύουσα στην Αχμανταμπάντ. Η δυναστεία κυβέρνησε για σχεδόν 200 χρόνια, μέχρι την κατάκτηση του Γκουτζαράτ από την αυτοκρατορία των Μουγκάλ το 1572. Το σουλτανικό κράτος είχε φτάσει στο αποκορύφωμα της επέκτασης του υπό τον Μαχμούντ Μπεγκάδα, φτάνοντας ανατολικά στη Μαλβά και δυτικά στον κόλπο του Κουτς.

## Καταγωγή
Ο πατέρας του Ζαφάρ Χαν, Σαχαράν, έχει περιγραφεί με διάφορα χαρακτηριστικά: μπορεί να ήταν ένας Τσαουντραρύ ο οποίος ήταν γεωργός το επάγγελμα, ή ένας Ρατζπούτ από το Τανεζάρ στην σύγχρονη Χαρυανά, ή ένας Τανκ Χατρί από το νότιο Παντζάμπ, ή ακόμη και ένας Τζατ που μεταστράφηκε στο Ισλάμ. Κατά τη διάρκεια της βασιλείας του Μπαχαντούρ Σαχ, το βασίλειο του Γκουτζαράτ περιγραφόταν ως αφγανικής προέλευσης. Ο Ζαφάρ Χαν υιοθέτησε το όνομα Βατζί-ουλ-Μουλκ. Ο Βατζί-ουλ-Μουλκ και ο αδελφός του ήταν με επιρροή Τσαουνταρί που ήταν αγρότες στο επάγγελμα, αλλά μπορούσαν επίσης να συγκεντρώσουν χιλιάδες μαχητές άνδρες κατά την κλήση τους. Οι Ινδουιστές πρόγονοί του ισχυρίζονταν ότι προέρχονταν από τον Ραματσάντρα, τον οποίο οι Ινδουιστές λάτρευαν ως Θεό. Τέτοιες γενεαλογίες κατασκευάστηκαν για να δοξάσουν τη βασιλική οικογένεια και γενικά δεν γίνονται αποδεκτές. Όταν το σουλτανάτο εξασθένησκε με την άλωση του Δελχί από τον Τιμούρ το 1398, ο Ζαφάρ Χαν χρησιμοποίησε την ευκαιρία να καθιερωθεί ως σουλτάνος ενός ανεξάρτητου Γκουτζαράτ. Ο εγγονός του, ο Αχμέντ Σαχ Α΄, ίδρυσε την πρωτεύουσα στην Αχμεταμπάτ. Η δυναστεία κυβερνούσε για σχεδόν 200 χρόνια, μέχρι την κατάκτηση του Γκουτζαράτ από την αυτοκρατορία των Μουγκάλ το 1572. Το σουλτανικό κράτος έφτασε στο αποκορύφωμα της επέκτασής του υπό τον Μαχμούντ Μπεγκαντά, φτάνοντας ανατολικά στη Μαλβά και δυτικά στον κόλπο του Κουτς.

## Παραπομπές


Κατηγορία:Σουνιτικές δυναστείες
Κατηγορία:Δυναστείες της Ινδίας
Κατηγορία:Μουσουλμανικές δυναστείες
Ταρσό Μαρκές

Ο **Ταρσό Ανίμπαλ Σαντάνα Μαρκές** (πορτογαλικά βραζιλίας: *Tarso Anibal Santanna Marques*, 19 Ιανουαρίου 1976-) είναι Βραζιλιάνος οδηγός αγώνων.

Από το 1996 μέχρι το 1997 ήταν οδήγος στην Φόρμουλα 1 με την ομάδα της Μινάρντι. Επέστρεψε το 2001 για λογαριασμό της Μινάρντι και πάλι, έχοντας μια κακή σεζόν είχε ως αποτέλεσμα την αντικατάστασή του με άλλο οδηγό λίγο πριν το τέλος της σεζόν.

Έχει δημιουργήσει την TMC (Tarso Marques Concept), μια εταιρεία που παράγει την εξατομίκευση αυτοκινήτων, μοτοσυκλετών και την ανάπτυξη των «κατά παραγγελία» έργων για πολλά άλλα τμήματα, συμπεριλαμβανομένων αεροπλάνων, σκαφών και ελικοπτέρων. Το TMC είναι ένα παγκόσμιο HEXACAMPION στην προσαρμογή μοτοσικλετών στο Bike Week Headquarters, μια εκδήλωση που πραγματοποιείται στην παραλία Daytona της Φλόριντα.

Από το 2014, είναι σχολιαστής της Φόρμουλα 1 στο Rádio Jovem Pan.

## Παραπομπές


## Εξωτερικοί σύνδεσμοι
* 

Κατηγορία:Βραζιλιάνοι οδηγοί της Φόρμουλα 1
Δυναστεία Ζαγιανιδών

Η **Δυναστεία των Ζαγιανιδών** (, Ziyānyūn) ή οικογένεια Abd al-Wadids (αραβικά: بنو عبد الواد, Bānu ʿabd āl-Wād) ήταν μια δυναστεία των Βερβέρων Ζενάτα, που κυβέρνησε το βασίλειο του Τλεμσέν , κυρίως στη σύγχρονη Αλγερία, επικεντρωμένη στην πόλη του Τλεμσέν στη βορειοδυτική Αλγερία. Η κυριαρχία της δυναστείας των Ζαγιανιδών διήρκεσε από το 1235 έως το 1557.

## Ιστορία
Με την κατάρρευση της κυριαρχίας του Χαλιφάτου των Αλμοαδών γύρω στο 1236, το βασίλειο του Τλεμσέν έγινε ανεξάρτητο υπό την κυριαρχία των Ζαγιανιδών, και του Γιαγκμουρασέν ιμπν Ζυάν.   Ο ιμπν Ζυάν ήταν σε θέση να διατηρήσει τον έλεγχο των εξεγερμένων Βερβερικών ομάδων, και όταν αντιμετώπισε την εξωτερική απειλή των Μαρινιδών, σχημάτισε συμμαχία με τον σουλτάνο της Γρανάδας και με τον βασιλιά Αλφόνσο Ι΄ της Καστίλλης. the Kingdom of Tlemcen became independent under the rule of the Zayyanids, and Yaghmurasen Ibn Zyan.

Μετά από μια οκτάχρονη πολιορκία του Τλεμσέν από τους Μαρινίδες, που έληξε το 1307, οι βασιλείες του Αμπού Χαμού Α΄ (βασ. 1308-1318) και του Αμπού Τασουφίν Α΄ (βασ . 1318-1337) σηματοδότησαν ένα δεύτερο πολιτικό αποκορύφωμα των Ζαγιανιδών με ενοποιημένη κατοχή στο κεντρικό Μαγκρέμπ. Αυτή την περίοδο δύναμης ακολούθησε μια Μαρινιδική κατοχή του Τλεμσέν μεταξύ 1337 και 1359 (με διακοπή από το 1348 έως το 1352). Υπήρχαν περιστασιακές προσπάθειες των Μαρινιδών να ανακτήσουν το Τλεμσέν μέχρι το 1370, αλλά διαπίστωσαν ότι δεν ήταν σε θέση να κρατήσουν την περιοχή ενάντια στην τοπική αντίσταση. Κατά τη διάρκεια της μακράς βασιλείας του Αμπού Χαμού Β΄ (βασ. 1359-1389), το κράτος των Ζαγιανιδών απολάμβανε μια τρίτη περίοδο πολιτικής δύναμης.

Τον 15ο αι. επιχειρήθηκε η επέκταση των Ζαγιανιδών ανατολικά, αλλά αποδείχθηκε καταστροφική, καθώς οι συνέπειες αυτών των εισβολών τους εξασθένησαν, και κατά τη διάρκεια των επόμενων δύο αιώνων το βασίλειο των Ζαγιανιδών ήταν διαρκώς υποτελές των Χαφσιδών της Ιφρικίγια, των Μαρινιδών τού Μαρόκου ή της Αραγονίας. Κατά τη διάρκεια του πρώτου μισού του 16ου αι. η Ισπανία και η Οθωμανική αντιβασιλεία του Αλγερίου πολέμησαν για τον έλεγχο του Τλεμσέν, με τους σουλτάνους Ζαγιανίδες να εγκαθίστανται συχνά ως ανδρίκελα της μιας ή της άλλης πλευράς.  Μέχρι το 1551, οι Οθωμανοί είχαν καταλάβει το Τλεμσέν και ο τελευταίος κυβερνήτης των Ζαγιανιδών, ο Χασάν αλ-Αμπνταλάχ, διέφυγε στο Οράν που ήταν υπό ισπανική προστασία, και απεβίωσε λίγα χρόνια αργότερα, τερματίζοντας έτσι την κυριαρχία των Ζαγιανιδών.

## Κατάλογος των κυβερνήσεων
Ημερομηνίες και τα περισσότερα εναλλακτικά ονόματα που λαμβάνονται από το βιβλίο του Τζον Στιούαρτ "*Αφρικανικά Κράτη και Κυβερνήτες*" (1989).

## Δείτε επίσης
* Δυναστεία Αφτασιδών
* Δυναστεία Βατασιδών
* Κατάλογος των σουνιτικών μουσουλμανικών δυναστειών
* Ιστορία της Αλγερίας

## Παραπομπές


## Εξωτερικοί σύνδεσμοι

* Britannica.com: Η δυναστεία Αμπντ αλ-Βαντίντ
* Qantara-med.org: Οι Αμπντελβαντίδες (1236-1554) - από τον Γιασίρ Μπενιμά.

Κατηγορία:Σουνιτικές δυναστείες
Κατηγορία:Κράτη της Μεσαιωνικής Αφρικής
Κατηγορία:Μουσουλμανικές δυναστείες
Γλυκοπηγή Σερρών

Η **Γλυκοπηγή**, αρχικά γνωστή ως **Μεζράς**, είναι πρώην οικισμός στον σημερινό Δήμο Νέας Ζίχνης της Περιφερειακής Ενότητας Σερρών της Περιφέρειας Κεντρικής Μακεδονίας. Βρισκόταν σε απόσταση περίπου 1 χλμ. νότια-νοτιοανατολικά από το χωριό Θολός Σερρών. Διοικητικά, αποτέλεσε μετεξέλιξη του εγκαταλελειμμένου οικισμού Μεζράς Σερρών, απ' όπου προήλθε και η αρχική ονομασία της. Το 1961 καταργήθηκε και προσαρτήθηκε στη Νέα Πέτρα Σερρών.

## Ιστορία
Ο προσφυγικός οικισμός της Γλυκοπηγής δημιουργήθηκε μετά το τέλος του ελληνοτουρκικού πολέμου του 1919-1922 και την ανταλλαγή πληθυσμών του 1923. Όταν άρχισαν να καταφθάνουν στην Ελλάδα τα πρώτα κύματα προσφύγων, κύριο μέλημα ήταν η προώθησή τους οπουδήποτε υπήρχε ή μπορούσε να εξευρεθεί δυνατότητα διαμονής, έστω και για περιορισμένο χρονικό διάστημα. Είναι αρκετές οι περιπτώσεις στη Μακεδονία, όπου οι υπηρεσίες εποικισμού προώθησαν πρόσφυγες προς εγκατάσταση σε εγκαταλελειμμένους οικισμούς, όπως πρώην οικισμούς με μουσουλμανικό, σλαβόφωνο κ.ά. πληθυσμό, που είχαν εκκενωθεί μετά από πολέμους ή λόγω της ανταλλαγής πληθυσμών. Σύμφωνα με στοιχεία της Επιτροπής Αποκαταστάσεως Προσφύγων, τουλάχιστον 60 οικογένειες προσφύγων προωθήθηκαν προς το εγκαταλελειμμένο Μεζράς, έναν παλιό οικισμό της οθωμανικής περιόδου, που βρισκόταν κοντά στις όχθες της τότε λίμνης Αχινού, 6 χλμ. νότια-νοτιοανατολικά από τον Θολό.

Εξαιτίας της έλλειψης ευνοϊκών συνθηκών διαβίωσης, δεδομένου ότι το Μεζράς ήταν κατεστραμμένο ήδη πολλά χρόνια πριν, ο προσφυγικός οικισμός δημιουργήθηκε περίπου 4 χλμ. πιο βόρεια, δίπλα στο χωριό Θολός. Έως το 1925, ο συνολικός αριθμός των ανεγερθέντων οικημάτων έφτανε τα 51. Ο οικισμός προσαρτήθηκε, αρχικά, στην κοινότητα Πόρνας (Γάζωρος) της Υποδιοίκησης Ζίχνης του νομού Σερρών, ενώ το 1927 μετονομάστηκε σε *Γλυκοπηγή*.****** Μεταξύ της Γλυκοπηγής και του Θολού, εγκαταστάθηκαν, την ίδια περίοδο, όσοι πρόσφυγες είχαν προωθηθεί προς τον εγκαταλελειμμένο οικισμό Τσάνος, δημιουργώντας τον οικισμό της Νέας Πέτρας.

Το 1932 η Γλυκοπηγή αποσπάστηκε από την προηγούμενη κοινότητα και προσαρτήθηκε στη νεοσυσταθείσα κοινότητα Νέας Πέτρας.****** Έχοντας ήδη συμπτυχθεί με την Νέα Πέτρα, κατά την ελληνική απογραφή του 1961 καταργήθηκε και ενσωματώθηκε στον παραπάνω οικισμό.******

## Πληθυσμός

## Παραπομπές


Κατηγορία:Εγκαταλελειμμένα χωριά της περιφερειακής ενότητας Σερρών
Κατηγορία:Δήμος Νέας Ζίχνης
Οργανωτική Επιτροπή Ολυμπιακών και Παραολυμπιακών Αγώνων Παρίσι 2024

H **Οργανωτική Επιτροπή Ολυμπιακών και Παραολυμπιακών Αγώνων Παρίσι 2024 ** ( COJOP2024) είναι η διοργανωτική επιτροπή για τους Ολυμπιακούς και Παραολυμπιακούς Αγώνες του 2024, οι οποίοι είναι προγραμματισμένοι να πραγματοποιηθούν στο Παρίσι της Γαλλίας.  Ο Τόνι Έστεγκουετ είναι πρόεδρος της επιτροπής. Ο Ετίεν Τόμποις είναι γενικός διευθυντής.  Η επιτροπή ιδρύθηκε στις 18 Ιανουαρίου 2018.

Η επιτροπή έχει συμφωνία με Οργανωτική Επιτροπή Ολυμπιακών και Παραολυμπιακών Αγώνων Τόκιο 2020 για την ανταλλαγή γνώσεων και εμπειρογνωμοσύνης. Η επιτροπή έχει επίσης συμφωνία με την Οργανωτική Επιτροπή των Χειμερινών Ολυμπιακών και Παραολυμπιακών 2026 για την ανταλλαγή γνώσεων και πόρων, καθώς και κοινής επικοινωνίας και υπεράσπισης. 

## Παραπομπές


Κατηγορία:Θερινοί Ολυμπιακοί Αγώνες 2024
Κατηγορία:Θερινοί Παραολυμπιακοί Αγώνες 2024
Θεωρία των υπερκύκλων

Η **θεωρία των υπερκύκλων** είναι μία υπόθεση που αφορά στον κλάδο της βιολογίας, η οποία αναπτύχθηκε στα μέσα της δεκαετίας του 70' από τον βιολόγο Μάνφρεντ Άιγκεν. Πρόκειται για μία ριζοσπαστική εξήγηση της εμφάνισης των πρώτων αυτοαναπαραγόμενων μορίων, που είχε μεγάλη απήχηση στην επιστημονική κοινότητα και παρέμεινε επικρατής ακόμα και τον 21ο αιώνα.

Σύμφωνα με τον Άιγκεν, όλα ξεκίνησαν από αυτοαναπαραγόμενα συστήματα μακρομορίων, τους υπερκύκλους. Μέσα στους υπερκύκλους υπήρχαν μόρια RNA και ένζυμα, τα οποία αλληλεπιδρούσαν μεταξύ τους, με αποτέλεσμα η παρουσία του πρώτου να αυξάνει τον ρυθμό αναπαραγωγής των ενζύμων. Αυτό το σύστημα που περιγράφεται στη θεωρία του Άιγκεν θεωρείται πρόγονος των πρωτοκυττάρων, καθώς παρατηρούνται οι διαδικασίες της αποθήκευσης και της μεταγραφής της πληροφορίας από το RNA στα ένζυμα. Συγκεκριμένα, είναι πιστευτό ότι αυτά τα αυτοαναπαραγόμενα συστήματα οδήγησαν στη δημιουργία των πρώτων γονιδίων πριν από 3,2 δισσεκατομμύρια χρόνια, διότι εκείνη την περίοδο εμφανίστηκαν τα πρώτα προκαριωτικά κύτταρα, τα οποία ενώ δεν είχαν οργανωμένο πυρήνα (προ-κάρυον = πριν την εμφάνιση του πυρήνα) είχαν διάσπαρτο γενετικό υλικό, που περιείχε γονίδια.

μικρογραφία|εναλλ.=Απεικόνιση του υπερκύκλου του M.Eigen|Απεικόνιση του υπερκύκλου του M.Eigen

## Πηγές
* Περιοδικό RAM, Επιστήμη 21ος αιώνας - ΓΕΝΕΤΙΚΗ, Η αποκρυπτογράφηση του γονιδιώματος - ΑΡΘΡΟ 'Υπερκύκλοι', Α.Ευαγγελόπουλος - Γ.Γιανναράκης

Κατηγορία:Βιολογία
Στάδιο SoFi

Το **Στάδιο SoFi** ( SOH-fy)  είναι ένα πολυαθλητικό και ψυχαγωγικό στάδιο με 70.240 θέσεις στο προάστιο του Λος Άντζελες του Ίνγκλγουντ, στην Καλιφόρνια, Ηνωμένες Πολιτείες. Το SoFi καταλαμβάνει την πρώην τοποθεσία του Hollywood Park Racetrack, 0.15 μίλια (0,24 χλμ.) νοτιοανατολικά του Kia Forum 0.2 μίλια (0,32  Intuit Dome) και 3 μίλια (4.8 χλμ. από το Διεθνές Αεροδρόμιο του Λος Άντζελες.

Το συγκρότημα του γήπεδο αποτελεί μέρος του Χόλιγουντ Πάρκ, μιας σχεδιαζόμενης γειτονιάς που  πρόκειται να αναπτυχθεί στην περιοχή της πρώην πίστας αγώνων. Το Καζίνο Hollywood Park επαναλειτούργησε σε ένα νέο κτίριο τον Οκτώβριο του 2016, καθιστώντας το πρώτο ίδρυμα της ανάπτυξης που ανοίγει. 

Άνοιξε τον Σεπτέμβριο του 2020, το στάδιο των Λος Άντζελες Ράμς και Los Angeles Chargers του Εθνικού Ποδοσφαίρου (NFL), καθώς και του ετήσιου LA Bowl στο κολέγιο ποδοσφαίρου. 

Στο βόρειο αμερικανικό επαγγελματικό αθλητισμό, είναι το τέταρτο συγκρότημα σταδίων στο Μεγάλο Λος Άντζελες που μοιράζεται από περισσότερες από μία ομάδες από τον ίδιο πρωτάθλημα. Τα άλλα στάδια ήταν το Crypto.com Arena, το οποίο φιλοξενούσε και τις δύο ομάδες του NBA, τους Λος Άντζελες Λέικερς και Los Angeles Clippers, από το 1999 έως το 2024· το Dignity Health Sports Park, το οποίο είναι το σπίτι του LA Galaxy του Major League Soccer (MLS) και του πλέον απατεώμενου Chivas USA από το 2005 έως το 2014· και το Dodger Stadium, το οποίο μοιράστηκε με τους Los Angeles Dodgers και Los Angeles Angels του Major League Baseball (MLB) από το 1962 έως το 1965.

Το στάδιο φιλοξένησε το Super Bowl LVI στις 13 Φεβρουαρίου 2022, το Κολέγιο Ποδοσφαίρου Πλέι-οφ Εθνικό Πρωτάθλημα στις 9 Ιανουαρίου 2023,Η WrestleMania 39 από την 1η έως την 2η Απριλίου 2023, και το τελικό του 2023 CONCACAF Gold Cup στις 16 Ιουλίου 2023. Σχεδιάζεται να φιλοξενήσει οκτώ αγώνες κατά τη διάρκεια του Παγκοσμίου Κυπέλλου FIFA του 2026,  το Super Bowl LXI το 2027, και την τελετή Έναρξης (όπως και αγώνες ποδοσφαίρου και κολύμβησης) των Ολυμπιακών Αγώνων και τις Τελετές Έναρξης και Λήξης (και αγώνες Ποδοσφαίρου και κολύμβησης) των Παραολυμπιακών Αγώνων, το καλοκαίρι του 2028.

## Παραπομπές



Κατηγορία:Λος Άντζελες
Κατηγορία:Αθλητικές εγκαταστάσεις στις Ηνωμένες Πολιτείες
Κατηγορία:Στάδια Παγκοσμίου Κυπέλλου Ποδοσφαίρου 2026
Κατηγορία:Στάδια αμερικανικού ποδοσφαίρου στις ΗΠΑ
Τμήμα Επειγόντων Περιστατικών

**Τμήμα Επειγόντων Περιστατικών** (ΤΕΠ) καλείται μονάδα ιατρικής περίθαλψης που ειδικεύεται στην επείγουσα ιατρική και την ταχεία φροντίδα των ασθενών, όπως για παράδειγμα η αντιμετώπιση τραυματισμών από τροχαία. ΤΕΠ βρίσκονται συνήθως σε οποιαδήποτε μονάδα υγείας.

Λόγω του απρογραμμάτιστου χαρακτήρα της προσέλευσης ασθενών, το τμήμα πρέπει να παρέχει αρχική θεραπεία για ένα ευρύ φάσμα ασθενειών και τραυματισμών, μερικές από τις οποίες μπορεί να είναι απειλητικές για τη ζωή και να απαιτούν άμεση προσοχή.  Τα τμήματα επειγόντων περιστατικών των περισσότερων νοσοκομείων λειτουργούν 24 ώρες την ημέρα, αν και τα επίπεδα στελέχωσης μπορεί να ποικίλλουν σε μια προσπάθεια να αντιμετωπίζεται ο όγκος των ασθενών.

Τα ΤΕΠ έχουν την ιστορία τους από τις υπηρεσίες φροντίδας ατυχημάτων εργατών, αλλά το πρώτο εξειδικευμένο κέντρο φροντίδας ατυχημάτων στον κόσμο ιδρύθηκε το 1911 στις Ηνωμένες Πολιτείες στο Λούισβιλ του Κεντάκι. Ανεπτύχθη περαιτέρω στη δεκαετία του 1930 από τον χειρουργό Arnold Griswold, ο οποίος εξόπλισε επίσης οχήματα της αστυνομίας και της πυροσβεστικής με ιατροφαρμακευτικό εξοπλισμό και εκπαίδευσε αξιωματικούς για να παρέχουν πρώτες βοήθειες προς το νοσοκομείο.

## Παραπομπές


Κατηγορία:Επείγουσα ιατρική
Υποψηφιότητες για τους Θερινούς Ολυμπιακούς Αγώνες του 2024 και του 2028

Πέντε υποψηφιότητες υποβλήθηκαν αρχικά για τους Θερινούς Ολυμπιακούς Αγώνες του 2024. Μετά από απορσύσεις πόλεων, δύο μόνο πόλεις που κατέθεσαν προσφορές - το Παρίσι και το Λος Άντζελες - παρέμειναν στη διαδικασία. Τον Ιούλιο του 2017, η ΔΟΕ συμφώνησε να απονέμει ταυτόχρονα τους Αγώνες του  2024 και του 2028. Το Λος Άντζελες συμφώνησε να υποβάλει υποψηφιότητα για τους Αγώνες του 2028, παραχωρώντας τους Αγώνες του 2024 στο Παρίσι. 

Το Παρίσι και το Λος Άντζελες εκλέχτηκαν επίσημα στην 131η σύνοδος της ΔΟΕ στη Λίμα, το Περού, στις 13 Σεπτεμβρίου 2017. 

## Υποψήφιες πόλεις για το 2024 & το 2028

## Παραπομπές
Κομητεία Λόγκαν (Δυτική Βιρτζίνια)

Η **Κομητεία Λόγκαν** () είναι κομητεία στην πολιτεία της Δυτικής Βιρτζίνια των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 32.567 άτομα.  Η έδρα της κομητείας είναι το Λόγκαν .   

Η κομητεία σχηματίστηκε το 1824 από τμήματα των κομητειών Τζιλ, Ταζεγουέλ, Κάμπελ και Κανάγουα, τότε μέρος της πολιτείας της Βιρτζίνια.  Πήρε το όνομά της από τον αρχηγό Λόγκαν, τον διάσημο αρχηγό των ιθαγενών Αμερικανών της φυλής Μίνγκο. Το Λόγκαν ήταν μία από τις πενήντα κομητείες της Βιρτζίνια που έγιναν μέρος της νέας πολιτείας της Δυτικής Βιρτζίνια το 1863, με εκτελεστικό διάταγμα του Αβραάμ Λίνκολν κατά τη διάρκεια του Εμφυλίου Πολέμου, παρόλο που η κομητεία Λόγκαν είχε ψηφίσει υπέρ της απόσχισης στη συνέλευση της 4ης Απριλίου 1861.

Σύμφωνα με το Γραφείο Απογραφής των Ηνωμένων Πολιτειών, η κομητεία έχει συνολική έκταση 1,180 τ.χλμ , εκ των οποίων 1,175 τ.χλμ  είναι στεριά και 5,0 τ.χλμ  (0,4%) καλύπτονται από ύδατα (λίμνες, ποτάμια). 
## Παραπομπές


Κατηγορία:Κομητείες της Δυτικής Βιρτζίνια
Κομητεία Λόγκαν (Βόρεια Ντακότα)

Η **Κομητεία Λόγκαν** () είναι κομητεία στην πολιτεία της Βόρειας Ντακότα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 1.876 άτομα.  Έδρα της κομητείας είναι το Ναπολέον. 

Το νομοθετικό σώμα της Επικράτειας της Ντακότα δημιούργησε την κομητεία στις 4 Ιανουαρίου 1873. Πήρε το όνομά της από τον Τζον Α. Λόγκαν (1826-1886), έναν στρατηγό του Εμφυλίου Πολέμου και γερουσιαστή των Ηνωμένων Πολιτειών από το Ιλινόι.  Η κυβέρνηση της κομητείας δεν ήταν οργανωμένη εκείνη την εποχή, αλλά η κομητεία δεν ήταν προσαρτημένη σε άλλη κομητεία για διοικητικούς ή δικαστικούς σκοπούς. Η κυβερνητική οργάνωση της κομητείας τέθηκε σε ισχύ την 1η Σεπτεμβρίου 1884.

Σύμφωνα με το Γραφείο Απογραφής των ΗΠΑ η κομητεία έχει συνολική έκταση 2,620 τ.χλμ, εκ των οποίων 2,615 τ.χλμ  είναι στεριά και 5,0 τ.χλμ (2,0%) καλύπτονται από ύδατα (λίμνες, ποτάμια). 

## Παραπομπές


Κατηγορία:Κομητείες της Βόρειας Ντακότα
Άτο Μπόλντον

Ο **Άτο Τζαμπάρι Μπόλντον** (, γεννημένος στις 30 Δεκεμβρίου 1973) είναι πρώην αθλητής στίβου από το Τρινιντάντ και Τομπάγκο που αγωνίζονταν στους δρόμους ταχύτητας των 100 και 200 μέτρων. Κατέχει το εθνικό ρεκόρ του Τρινιντάντ και Τομπάγκο στα 50 , 60 και 200 μέτρα με χρόνους 5,64, 6,49 και 19,77 δευτερόλεπτα αντίστοιχα, καθώς και το ρεκόρ των Αγώνων της Κοινοπολιτείας στα 100 μέτρα.

Ο Μπόλντον συμμετείχε σε τρεις Ολυμπιακούς Αγώνες (1996, 2000 και 2004) και ανέβηκε στο βάθρο των μεταλλίων τέσσερις φορές, χωρίς να καταφέρει να ανέβει στο υψηλότερο σκαλί: ήταν τρίτος στα 100 και 200 μέτρα το 1996 και δεύτερος το 2000 στα 100 μέτρα, ενώ ήταν και πάλι τρίτος στα 200 μέτρα. Ήταν παγκόσμιος πρωταθλητής το 1997 στην Αθήνα στα 200 μέτρα με χρόνο 20,04 δευτερόλεπτα.

Αφού αποχώρησε από το  στίβο, ο Μπόλντον εξελέγη γερουσιαστής της αντιπολίτευσης στο Κοινοβούλιο του Τρινιντάντ και Τομπάγκο, εκπροσωπώντας το Ηνωμένο Εθνικό Κογκρέσο από το 2006-2007. Ο Μπόλντον συνέχισε να εργάζεται ως αναλυτής τηλεοπτικών μεταδόσεων του NBC Sports για τον στίβο.

## Παραπομπές


## Εξωτερικοί σύνδεσμοι
* Ato BOLDON 

Κατηγορία:Αθλητές στίβου από το Τρινιντάντ και Τομπάγκο
Κατηγορία:Ολυμπιονίκες από το Τρινιντάντ και Τομπάγκο 
Κατηγορία:Δρομείς ταχύτητας 
Κατηγορία:Χάλκινοι Ολυμπιονίκες του στίβου
Κατηγορία:Αργυροί Ολυμπιονίκες του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2004
Κατηγορία:Αθλητές του στίβου στους Θερινούς Ολυμπιακούς Αγώνες 2000
Κατηγορία:Αθλητές του στίβου στους Θερινούς Ολυμπιακούς Αγώνες 1996
Φιουμιτσίνο

Το **Φιουμιτσίνο** () είναι πόλη και δήμος στη Μητροπολιτική πόλη της Ρώμης, στο Λάτσιο, με πληθυσμό 80.500 κατοίκους (2019). Είναι γνωστό για το αεροδρόμιο Λεονάρντο Ντα Βίντσι, του πιο πολυσύχναστου αεροδρομίου στην Ιταλία και του ένατου πιο πολυσύχναστου στην Ευρώπη, που εξυπηρετεί τη Ρώμη και μεγάλο μέρος της κεντρικής Ιταλίας.

Στην ελληνική γνώμη έγινε γνωστό για το Κίνημα του Ναυτικού. Συγκεκριμένα, το αντιτορπιλικό «Βέλος» (με πλήρωμα συνολικά 270 άνδρες) στο οποίο κυβερνήτης ήταν ο εκ των πρωτεργατών του κινήματος, πλωτάρχης τότε Νίκος Παππάς, εγκατέλειψε τον σχηματισμό σκαφών που μετείχαν σε άσκηση του ΝΑΤΟ στα ανοικτά της Σαρδηνίας και προσορμίσθηκε στον λιμένα της πόλης όπου επτά αξιωματικοί (συμπεριλαμβανομένου του κυβερνήτη) και είκοσι πέντσ υπαξιωματικοί ζήτησαν πολιτικό άσυλο από τις ιταλικές αρχές, το οποίο ύστερα από πολυήμερη ταλαιπωρία, τους παραχωρήθηκε.

## Παραπομπές

## Εξωτερικοί σύνδεσμοι
* 
*  

Κατηγορία:Δήμοι της Μητροπολιτικής Πόλεως της Ρώμης